# Επίσημη Εφημερίδα C 146A/11 Μ

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 146A |
| | |
| Έκδοση στην ελληνική γλώσσα | Ανακοινώσεις και Πληροφορίες | 60ό έτος11 Μαΐου 2017 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 146A

Έκδοση στην ελληνική γλώσσα

Ανακοινώσεις και Πληροφορίες

60ό έτος11 Μαΐου 2017

---

| Ανακοίνωση αριθ | Περιεχόμενα | Σελίδα |
| --- | --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Επιτροπή |
| 2017/C 146 A/01 | Προκήρυξη κενής θέσης εκτελεστικού(-ής) διευθυντή(-ριας) της κοινής επιχείρησης Clean Sky 2 (ΚΕ Clean Sky 2), Βρυξέλλες [Έκτακτος(-η) υπάλληλος βαθμού AD 14] — COM/2017/20019 | 1 |

Ανακοίνωση αριθ

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

2017/C 146 A/01

Προκήρυξη κενής θέσης εκτελεστικού(-ής) διευθυντή(-ριας) της κοινής επιχείρησης Clean Sky 2 (ΚΕ Clean Sky 2), Βρυξέλλες [Έκτακτος(-η) υπάλληλος βαθμού AD 14] — COM/2017/20019

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

| 11.5.2017 | EL | Επίσημη Εφημερίδα της Ευρωπαϊκής Ένωσης | CA 146/1 |
| --- | --- | --- | --- |

11.5.2017

EL

Επίσημη Εφημερίδα της Ευρωπαϊκής Ένωσης

CA 146/1

---

Προκήρυξη κενής θέσης εκτελεστικού(-ής) διευθυντή(-ριας) της κοινής επιχείρησης Clean Sky 2 (ΚΕ Clean Sky 2), Βρυξέλλες

[Έκτακτος(-η) υπάλληλος βαθμού AD 14]

COM/2017/20019

(2017/C 146 A/01)

Ποιοι είμαστε:

Η κοινή επιχείρηση Clean Sky 2 (ΚΕ Clean Sky 2) είναι μια σύμπραξη δημόσιου — ιδιωτικού τομέα μεταξύ της Ευρωπαϊκής Επιτροπής και της αεροναυτικής βιομηχανίας, η οποία ιδρύθηκε με τον κανονισμό (ΕΕ) αριθ. 558/2014 του Συμβουλίου, της 6ης Μαΐου 2014, σχετικά με τη σύσταση της κοινής επιχείρησης Clean Sky 2 (1). H Clean Sky 2 είναι εγκατεστημένη στις Βρυξέλλες δυνάμει του ευρωπαϊκού δικαίου για την περίοδο μέχρι τις 31 Δεκεμβρίου 2024. Αυτή η σύμπραξη αποσκοπεί στην αύξηση της αποδοτικότητας των καυσίμων των αεροσκαφών και στη μείωση του θορύβου και των εκπομπών των αεροσκαφών κατά 20 % έως 30 % όσον αφορά τις πιο πρόσφατες τεχνολογίες που θα τεθούν σε λειτουργία το 2014. Ο προϋπολογισμός για το πρόγραμμα ανέρχεται σε περίπου 4 δισεκατ. ευρώ, εκ των οποίων περισσότερα από 2 δισεκατ. ευρώ είναι η δέσμευση που ανέλαβε η βιομηχανία και τα 1,755 δισεκατ. ευρώ είναι η αντίστοιχη χρηματοοικονομική συνεισφορά από τον προϋπολογισμό του «Ορίζοντα 2020» για τις μεταφορές.

Το πρώτο πρόγραμμα Clean Sky θεσπίστηκε το 2008 για το χρονικό διάστημα έως τις 31 Δεκεμβρίου 2017. Στο πρώτο πρόγραμμα Clean Sky, 12 κορυφαίοι φορείς του κλάδου, 74 συνδεδεμένα μέλη και περισσότεροι από 500 εταίροι που επιλέχθηκαν με ανοικτές προσκλήσεις υποβολής προτάσεων εργάζονται από κοινού σε ορισμένους τεχνολογικούς τομείς για την επίτευξη περιβαλλοντικών στόχων και την επίδειξη και επικύρωση των απαραίτητων τεχνολογικών καινοτομιών σε ένα από κοινού καθορισμένο πρόγραμμα.

Το νέο πρόγραμμα Clean Sky 2 θεσπίστηκε το 2014 ως συνέχεια του προγράμματος Clean Sky. Έχει στόχο να επιτύχει περαιτέρω πρόοδο προς πιο φιλόδοξους περιβαλλοντικούς στόχους και να διασφαλίσει την ανταγωνιστικότητα της ευρωπαϊκής αεροναυτικής βιομηχανίας ενόψει του εντεινόμενου ανταγωνισμού. Αποτελείται από 16 επικεφαλής, που δεσμεύονται για τη διαχείριση και την εφαρμογή του προγράμματος, από ορισμένους κύριους συνεργάτες με σημαντικές μακροπρόθεσμες δεσμεύσεις για το πρόγραμμα, οι οποίοι προσφέρουν βασικές ικανότητες και τεχνικές συνεισφορές, και από συνεργάτες που συμμετέχουν σε συγκεκριμένα θεματικά αντικείμενα και έργα στο πλαίσιο μιας σαφώς καθορισμένης δέσμευσης. Οι κύριοι συνεργάτες και οι συνεργάτες επιλέγονται με διαφανή και ανταγωνιστικό τρόπο με ανοικτές προσκλήσεις υποβολής προσφορών.

Όσον αφορά τη δομή του προγράμματος, η ΚΕ Clean Sky 2 εξακολουθεί να χρησιμοποιεί τον μηχανισμό «προγραμμάτων επίδειξης ολοκληρωμένης τεχνολογίας (ΠΕΟΤ)», αλλά περιλαμβάνει επίσης την από κοινού παρουσίαση διαφόρων συστημάτων σε επίπεδο πλήρους οχήματος μέσω «πλατφορμών επίδειξης καινοτόμων αεροσκαφών (ΠΕΚΑ)». Ορισμένοι βασικοί τομείς συντονίζονται μεταξύ των ΠΕΟΤ και των ΠΕΚΑ μέσω εγκάρσιων δραστηριοτήτων (ΕΔ), όταν μπορεί να προστεθεί στο πρόγραμμα πρόσθετο όφελος μέσω μεγαλύτερης συνοχής, κοινών εργαλείων και μεθόδων, καθώς και κοινής τεχνογνωσίας σε τομείς κοινού ενδιαφέροντος.

Τι προτείνουμε:

Ο (Η) εκτελεστικός(-ή) διευθυντής(-ρια) είναι ο (η) νόμιμος(-η) εκπρόσωπος και το δημόσιο πρόσωπο της κοινής επιχείρησης Clean Sky 2. Ο (Η) εκτελεστικός(-ή) διευθυντής(-ρια) θα είναι προϊστάμενος(-η) και διαχειριστής(-ρια) της ΚΕ Clean Sky 2 και θα έχει τη γενική ευθύνη για τις πράξεις της, διασφαλίζοντας την επίτευξη των στόχων της κοινής επιχείρησης σύμφωνα με τις αποφάσεις του διοικητικού συμβουλίου.

Ο (Η) εκτελεστικός(-ή) διευθυντής(-ρια) είναι υπεύθυνος(-η) για την καθημερινή διαχείριση της ΚΕ Clean Sky 2 και εκτελεί τον προϋπολογισμό της κοινής επιχείρησης. Λογοδοτεί στο διοικητικό συμβούλιο και, για την ετήσια διαδικασία απαλλαγής, προς το Ευρωπαϊκό Κοινοβούλιο για την εκτέλεση του προϋπολογισμού.

Ο (Η) εκτελεστικός(-ή) διευθυντής(-ρια) εκτελεί τα καθήκοντά του (της) με ανεξάρτητο τρόπο, συμπεριλαμβανομένων των εξής:

| — | καταρτίζει και υποβάλλει προς έγκριση στο διοικητικό συμβούλιο το σχέδιο του ετήσιου προϋπολογισμού, συμπεριλαμβανομένου του αντίστοιχου πίνακα προσωπικού, στον οποίο αναγράφεται ο αριθμός των θέσεων έκτακτων υπαλλήλων ανά βαθμό και ανά ομάδα καθηκόντων, καθώς και ο αριθμός των συμβασιούχων υπαλλήλων και των αποσπασμένων εθνικών εμπειρογνωμόνων, εκφρασμένοι σε ισοδύναμα πλήρους απασχόλησης, |
| --- | --- |

—

καταρτίζει και υποβάλλει προς έγκριση στο διοικητικό συμβούλιο το σχέδιο του ετήσιου προϋπολογισμού, συμπεριλαμβανομένου του αντίστοιχου πίνακα προσωπικού, στον οποίο αναγράφεται ο αριθμός των θέσεων έκτακτων υπαλλήλων ανά βαθμό και ανά ομάδα καθηκόντων, καθώς και ο αριθμός των συμβασιούχων υπαλλήλων και των αποσπασμένων εθνικών εμπειρογνωμόνων, εκφρασμένοι σε ισοδύναμα πλήρους απασχόλησης,

| — | καταρτίζει και υποβάλλει προς έγκριση στο διοικητικό συμβούλιο το πρόγραμμα εργασίας και τις αντίστοιχες προβλέψεις δαπανών, |
| --- | --- |

—

καταρτίζει και υποβάλλει προς έγκριση στο διοικητικό συμβούλιο το πρόγραμμα εργασίας και τις αντίστοιχες προβλέψεις δαπανών,

| — | υποβάλλει προς γνωμοδότηση στο διοικητικό συμβούλιο τους ετήσιους λογαριασμούς, |
| --- | --- |

—

υποβάλλει προς γνωμοδότηση στο διοικητικό συμβούλιο τους ετήσιους λογαριασμούς,

| — | καταρτίζει και υποβάλλει προς έγκριση στο διοικητικό συμβούλιο την ετήσια έκθεση δραστηριοτήτων, συμπεριλαμβανομένων των πληροφοριών σχετικά με τις αντίστοιχες δαπάνες, |
| --- | --- |

—

καταρτίζει και υποβάλλει προς έγκριση στο διοικητικό συμβούλιο την ετήσια έκθεση δραστηριοτήτων, συμπεριλαμβανομένων των πληροφοριών σχετικά με τις αντίστοιχες δαπάνες,

| — | επιβλέπει τις προσκλήσεις υποβολής προτάσεων και υποβάλλει προς έγκριση στο διοικητικό συμβούλιο τον κατάλογο ενεργειών προς χρηματοδότηση, |
| --- | --- |

—

επιβλέπει τις προσκλήσεις υποβολής προτάσεων και υποβάλλει προς έγκριση στο διοικητικό συμβούλιο τον κατάλογο ενεργειών προς χρηματοδότηση,

| — | υπογράφει επιμέρους συμφωνίες και αποφάσεις, |
| --- | --- |

—

υπογράφει επιμέρους συμφωνίες και αποφάσεις,

| — | υπογράφει δημόσιες συμβάσεις, |
| --- | --- |

—

υπογράφει δημόσιες συμβάσεις,

| — | εφαρμόζει την επικοινωνιακή πολιτική της κοινής επιχείρησης Clean Sky 2, |
| --- | --- |

—

εφαρμόζει την επικοινωνιακή πολιτική της κοινής επιχείρησης Clean Sky 2,

| — | οργανώνει, διευθύνει και εποπτεύει τη λειτουργία και το προσωπικό της κοινής επιχείρησης Clean Sky 2 εντός των περιορισμών της ανάθεσης δραστηριοτήτων από το διοικητικό συμβούλιο, |
| --- | --- |

—

οργανώνει, διευθύνει και εποπτεύει τη λειτουργία και το προσωπικό της κοινής επιχείρησης Clean Sky 2 εντός των περιορισμών της ανάθεσης δραστηριοτήτων από το διοικητικό συμβούλιο,

| — | καθιερώνει και εξασφαλίζει τη λειτουργία αποτελεσματικού και αποδοτικού συστήματος εσωτερικού ελέγχου και αναφέρει στο διοικητικό συμβούλιο οποιεσδήποτε σημαντικές αλλαγές σε αυτό, |
| --- | --- |

—

καθιερώνει και εξασφαλίζει τη λειτουργία αποτελεσματικού και αποδοτικού συστήματος εσωτερικού ελέγχου και αναφέρει στο διοικητικό συμβούλιο οποιεσδήποτε σημαντικές αλλαγές σε αυτό,

| — | εξασφαλίζει την επίτευξη των προγραμματισμένων στόχων και χρονοδιαγραμμάτων, συντονίζει και παρακολουθεί τις δραστηριότητες των ΠΕΟΤ και ΠΕΚΑ και υποβάλλει προτάσεις σχετικά με τη δέουσα εξέλιξη των στόχων και των συναφών χρονοδιαγραμμάτων, |
| --- | --- |

—

εξασφαλίζει την επίτευξη των προγραμματισμένων στόχων και χρονοδιαγραμμάτων, συντονίζει και παρακολουθεί τις δραστηριότητες των ΠΕΟΤ και ΠΕΚΑ και υποβάλλει προτάσεις σχετικά με τη δέουσα εξέλιξη των στόχων και των συναφών χρονοδιαγραμμάτων,

| — | ασκεί καθήκοντα προέδρου στο διοικητικό όργανο του αξιολογητή τεχνολογιών και παρακολουθεί την πρόοδο που συντελείται από τα ΠΕΟΤ και τις ΠΕΚΑ προς την επίτευξη των στόχων, ειδικότερα βάσει των αξιολογήσεων του αξιολογητή τεχνολογιών. |
| --- | --- |

—

ασκεί καθήκοντα προέδρου στο διοικητικό όργανο του αξιολογητή τεχνολογιών και παρακολουθεί την πρόοδο που συντελείται από τα ΠΕΟΤ και τις ΠΕΚΑ προς την επίτευξη των στόχων, ειδικότερα βάσει των αξιολογήσεων του αξιολογητή τεχνολογιών.

Αναζητούμε (κριτήρια επιλογής):

Ο (Η) υποψήφιος(-α) που θα επιλεγεί θα πρέπει να διαθέτει τα ακόλουθα προσόντα:

a)   Πείρα στην άσκηση διευθυντικών καθηκόντων, και ιδίως:

| — | αποδεδειγμένη ικανότητα ανάπτυξης, επικοινωνίας και εκτέλεσης ενός στρατηγικού οράματος, |
| --- | --- |

—

αποδεδειγμένη ικανότητα ανάπτυξης, επικοινωνίας και εκτέλεσης ενός στρατηγικού οράματος,

| — | ορθή κρίση και εξαιρετικές ικανότητες διοίκησης προσωπικού, ιδίως ηγετική ικανότητα και ικανότητα κινητοποίησης και ανάπτυξης στο έπακρο των δυνατοτήτων μεγάλων ομάδων που περιλαμβάνουν τόσο διοικητικό όσο και τεχνικό προσωπικό σε ευρωπαϊκό, πολυπολιτισμικό και πολυγλωσσικό πλαίσιο, |
| --- | --- |

—

ορθή κρίση και εξαιρετικές ικανότητες διοίκησης προσωπικού, ιδίως ηγετική ικανότητα και ικανότητα κινητοποίησης και ανάπτυξης στο έπακρο των δυνατοτήτων μεγάλων ομάδων που περιλαμβάνουν τόσο διοικητικό όσο και τεχνικό προσωπικό σε ευρωπαϊκό, πολυπολιτισμικό και πολυγλωσσικό πλαίσιο,

| — | πολύ καλή ικανότητα στη διαχείριση και στην παρακολούθηση μεγάλων έργων, |
| --- | --- |

—

πολύ καλή ικανότητα στη διαχείριση και στην παρακολούθηση μεγάλων έργων,

| — | αποδεδειγμένη εμπειρία στη διαχείριση σημαντικών χρηματοδοτικών πόρων σε εθνικό, ευρωπαϊκό και/ή διεθνές περιβάλλον, καθώς και πόρων από δημόσιες πηγές. |
| --- | --- |

—

αποδεδειγμένη εμπειρία στη διαχείριση σημαντικών χρηματοδοτικών πόρων σε εθνικό, ευρωπαϊκό και/ή διεθνές περιβάλλον, καθώς και πόρων από δημόσιες πηγές.

Η πείρα στην εφαρμογή και στη διαχείριση συστημάτων διασφάλισης και ελέγχου της ποιότητας, καθώς και μεθόδων διαχείρισης κινδύνων θα αποτελέσει πλεονέκτημα.

β)   Τεχνικές γνώσεις, και ιδίως:

| — | καλή κατανόηση των θεσμικών οργάνων της Ευρωπαϊκής Ένωσης, της λειτουργίας και των μεταξύ τους σχέσεων, |
| --- | --- |

—

καλή κατανόηση των θεσμικών οργάνων της Ευρωπαϊκής Ένωσης, της λειτουργίας και των μεταξύ τους σχέσεων,

| — | άρτια γνώση και πείρα όσον αφορά την πολιτική μεταφορών, και ιδίως των αεροπορικών μεταφορών στην Ευρωπαϊκή Ένωση και/ή διεθνώς, |
| --- | --- |

—

άρτια γνώση και πείρα όσον αφορά την πολιτική μεταφορών, και ιδίως των αεροπορικών μεταφορών στην Ευρωπαϊκή Ένωση και/ή διεθνώς,

| — | επαρκή κατανόηση της αεροναυτικής βιομηχανίας, |
| --- | --- |

—

επαρκή κατανόηση της αεροναυτικής βιομηχανίας,

| — | καλή και αποδεδειγμένη κατανόηση της έρευνας και της ανάπτυξης στο πεδίο δραστηριοτήτων του προγράμματος Clean Sky 2 και γνώση της ρυθμιστικής πολιτικής και πρακτικής στους τομείς δραστηριοποίησης της κοινής επιχείρησης. |
| --- | --- |

—

καλή και αποδεδειγμένη κατανόηση της έρευνας και της ανάπτυξης στο πεδίο δραστηριοτήτων του προγράμματος Clean Sky 2 και γνώση της ρυθμιστικής πολιτικής και πρακτικής στους τομείς δραστηριοποίησης της κοινής επιχείρησης.

Η πείρα στον προγραμματισμό και στη διαχείριση προγραμμάτων βιομηχανικής έρευνας στα οποία υπεισέρχονται πολλαπλοί παράγοντες θα αποτελέσει πλεονέκτημα.

Η πείρα στη συνεργασία με τον κλάδο και/ή την πανεπιστημιακή κοινότητα, καθώς και στη συνεργασία με οργανισμούς του δημόσιου και του ιδιωτικού τομέα θα αποτελέσει επίσης πλεονέκτημα.

γ)   Επικοινωνιακές και διαπραγματευτικές ικανότητες, και ιδίως:

| — | πολύ καλή ικανότητα χάραξης επικοινωνιακής στρατηγικής για την κοινή επιχείρηση και ικανότητα αποτελεσματικής επικοινωνίας με το κοινό και δημιουργίας στρατηγικών σχέσεων εργασίας με όλα τα ενδιαφερόμενα μέρη, |
| --- | --- |

—

πολύ καλή ικανότητα χάραξης επικοινωνιακής στρατηγικής για την κοινή επιχείρηση και ικανότητα αποτελεσματικής επικοινωνίας με το κοινό και δημιουργίας στρατηγικών σχέσεων εργασίας με όλα τα ενδιαφερόμενα μέρη,

| — | μεγάλη ικανότητα καινοτομίας, ικανότητα να εκτιμά τις συμβολές και να δημιουργεί νέες και φρέσκες ιδέες για την προώθηση, τον προγραμματισμό και την αξιοποίηση των αποτελεσμάτων της κοινής επιχείρησης Clean Sky 2, |
| --- | --- |

—

μεγάλη ικανότητα καινοτομίας, ικανότητα να εκτιμά τις συμβολές και να δημιουργεί νέες και φρέσκες ιδέες για την προώθηση, τον προγραμματισμό και την αξιοποίηση των αποτελεσμάτων της κοινής επιχείρησης Clean Sky 2,

| — | άριστες δεξιότητες διαπροσωπικής επικοινωνίας, λήψης αποφάσεων, οργάνωσης και διαπραγμάτευσης και ικανότητα δημιουργίας αξιόπιστων εργασιακών σχέσεων κατά τη συνεργασία με τα θεσμικά όργανα της Ευρωπαϊκής Ένωσης και με τους ενδιαφερόμενους παράγοντες, ικανότητα κατανόησης των επιχειρηματικών αναγκών και εμποδίων τους, |
| --- | --- |

—

άριστες δεξιότητες διαπροσωπικής επικοινωνίας, λήψης αποφάσεων, οργάνωσης και διαπραγμάτευσης και ικανότητα δημιουργίας αξιόπιστων εργασιακών σχέσεων κατά τη συνεργασία με τα θεσμικά όργανα της Ευρωπαϊκής Ένωσης και με τους ενδιαφερόμενους παράγοντες, ικανότητα κατανόησης των επιχειρηματικών αναγκών και εμποδίων τους,

| — | ικανότητα να προβλέπει οποιοδήποτε πιθανό ζήτημα και να συνεργάζεται με τους εμπλεκόμενους ενδιαφερομένους για την εξεύρεση λύσεων, |
| --- | --- |

—

ικανότητα να προβλέπει οποιοδήποτε πιθανό ζήτημα και να συνεργάζεται με τους εμπλεκόμενους ενδιαφερομένους για την εξεύρεση λύσεων,

| — | πολύ καλές δεξιότητες επικοινωνίας και ικανότητα αποτελεσματικής και αποδοτικής επικοινωνίας με όλα τα ενδιαφερόμενα μέρη, |
| --- | --- |

—

πολύ καλές δεξιότητες επικοινωνίας και ικανότητα αποτελεσματικής και αποδοτικής επικοινωνίας με όλα τα ενδιαφερόμενα μέρη,

| — | λαμβανομένου υπόψη ότι η κοινή γλώσσα εργασίας της κοινής επιχείρησης είναι η αγγλική, η πολύ καλή γνώση της αγγλικής γλώσσας θα θεωρηθεί πλεονέκτημα. |
| --- | --- |

—

λαμβανομένου υπόψη ότι η κοινή γλώσσα εργασίας της κοινής επιχείρησης είναι η αγγλική, η πολύ καλή γνώση της αγγλικής γλώσσας θα θεωρηθεί πλεονέκτημα.

Απαραίτητα προσόντα των υποψηφίων (κριτήρια επιλεξιμότητας):

Οι υποψήφιοι(-ες) θα συμπεριληφθούν στη φάση επιλογής με βάση τα ακόλουθα τυπικά κριτήρια, τα οποία πρέπει να πληρούνται κατά τη λήξη της προθεσμίας υποβολής των αιτήσεων:

| — | Ιθαγένεια: οι υποψήφιοι(-ες) πρέπει να είναι υπήκοοι κράτους μέλους της Ευρωπαϊκής Ένωσης. |
| --- | --- |

—

Ιθαγένεια: οι υποψήφιοι(-ες) πρέπει να είναι υπήκοοι κράτους μέλους της Ευρωπαϊκής Ένωσης.

| — | Πτυχίο ή δίπλωμα πανεπιστημίου: οι υποψήφιοι(-ες) πρέπει να διαθέτουν:






  — | επίπεδο εκπαίδευσης που αντιστοιχεί σε πλήρεις πανεπιστημιακές σπουδές, πιστοποιούμενες με δίπλωμα (πτυχίο), όταν η κανονική διάρκεια της πανεπιστημιακής εκπαίδευσης είναι τουλάχιστον τέσσερα έτη ή περισσότερα ή |
| --- | --- | --- |

—

Πτυχίο ή δίπλωμα πανεπιστημίου: οι υποψήφιοι(-ες) πρέπει να διαθέτουν:

—

επίπεδο εκπαίδευσης που αντιστοιχεί σε πλήρεις πανεπιστημιακές σπουδές, πιστοποιούμενες με δίπλωμα (πτυχίο), όταν η κανονική διάρκεια της πανεπιστημιακής εκπαίδευσης είναι τουλάχιστον τέσσερα έτη ή περισσότερα ή

| — | επίπεδο εκπαίδευσης που αντιστοιχεί σε πλήρεις πανεπιστημιακές σπουδές, πιστοποιούμενες με δίπλωμα/πτυχίο, και σχετική επαγγελματική πείρα τουλάχιστον ενός έτους όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω μονοετής επαγγελματική πείρα δεν μπορεί να συνυπολογιστεί στην απαιτούμενη κατωτέρω επαγγελματική πείρα μετά την απόκτηση του πανεπιστημιακού τίτλου). |
| --- | --- |

—

επίπεδο εκπαίδευσης που αντιστοιχεί σε πλήρεις πανεπιστημιακές σπουδές, πιστοποιούμενες με δίπλωμα/πτυχίο, και σχετική επαγγελματική πείρα τουλάχιστον ενός έτους όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω μονοετής επαγγελματική πείρα δεν μπορεί να συνυπολογιστεί στην απαιτούμενη κατωτέρω επαγγελματική πείρα μετά την απόκτηση του πανεπιστημιακού τίτλου).

| — | Επαγγελματική πείρα: οι υποψήφιοι(-ες) πρέπει να διαθέτουν τουλάχιστον 15ετή πείρα μετά την απόκτηση του πανεπιστημιακού τίτλου στο επίπεδο στο οποίο παρέχουν πρόσβαση τα ανωτέρω προσόντα. Από τα 15 έτη επαγγελματικής πείρας, 5 έτη πρέπει να έχουν αποκτηθεί στην αεροναυτική ή σε τομείς που καλύπτονται από τις δραστηριότητες της κοινής επιχείρησης Clean Sky 2. |
| --- | --- |

—

Επαγγελματική πείρα: οι υποψήφιοι(-ες) πρέπει να διαθέτουν τουλάχιστον 15ετή πείρα μετά την απόκτηση του πανεπιστημιακού τίτλου στο επίπεδο στο οποίο παρέχουν πρόσβαση τα ανωτέρω προσόντα. Από τα 15 έτη επαγγελματικής πείρας, 5 έτη πρέπει να έχουν αποκτηθεί στην αεροναυτική ή σε τομείς που καλύπτονται από τις δραστηριότητες της κοινής επιχείρησης Clean Sky 2.

| — | Διοικητική πείρα: από τα 15 έτη επαγγελματικής πείρας, τουλάχιστον τα 5 έτη πρέπει να έχουν αποκτηθεί σε ανώτερη διευθυντική θέση (2). |
| --- | --- |

—

Διοικητική πείρα: από τα 15 έτη επαγγελματικής πείρας, τουλάχιστον τα 5 έτη πρέπει να έχουν αποκτηθεί σε ανώτερη διευθυντική θέση (2).

| — | Γλώσσες: οι υποψήφιοι(-ες) πρέπει να έχουν άριστη γνώση μίας από τις επίσημες γλώσσες της Ευρωπαϊκής Ένωσης (3) και ικανοποιητική γνώση μίας ακόμη από τις εν λόγω γλώσσες στον βαθμό που χρειάζεται για την άσκηση των καθηκόντων τους. Κατά τη διάρκεια των συνεντεύξεων οι επιτροπές επιλογής θα επαληθεύσουν κατά πόσον οι υποψήφιοι(-ες) πληρούν την απαίτηση σχετικά με την ικανοποιητική γνώση μίας άλλης επίσημης γλώσσας της ΕΕ. Για τον σκοπό αυτό, μέρος της συνέντευξης μπορεί να διεξαχθεί στην άλλη γλώσσα. |
| --- | --- |

—

Γλώσσες: οι υποψήφιοι(-ες) πρέπει να έχουν άριστη γνώση μίας από τις επίσημες γλώσσες της Ευρωπαϊκής Ένωσης (3) και ικανοποιητική γνώση μίας ακόμη από τις εν λόγω γλώσσες στον βαθμό που χρειάζεται για την άσκηση των καθηκόντων τους. Κατά τη διάρκεια των συνεντεύξεων οι επιτροπές επιλογής θα επαληθεύσουν κατά πόσον οι υποψήφιοι(-ες) πληρούν την απαίτηση σχετικά με την ικανοποιητική γνώση μίας άλλης επίσημης γλώσσας της ΕΕ. Για τον σκοπό αυτό, μέρος της συνέντευξης μπορεί να διεξαχθεί στην άλλη γλώσσα.

| — | Όριο ηλικίας: οι υποψήφιοι(-ες) πρέπει να είναι σε θέση να ολοκληρώσουν, κατά τη λήξη της προθεσμίας υποβολής αιτήσεων, την πλήρη τριετή θητεία πριν από την ηλικία συνταξιοδότησής τους. Για τους (τις) έκτακτους(-ες) υπαλλήλους της Ευρωπαϊκής Ένωσης, η ηλικία συνταξιοδότησης ορίζεται ως το τέλος του μήνα κατά τον οποίο ο (η) υπάλληλος συμπληρώνει το 66ο έτος της ηλικίας του (της) [βλέπε άρθρο 47 του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης (4)]. |
| --- | --- |

—

Όριο ηλικίας: οι υποψήφιοι(-ες) πρέπει να είναι σε θέση να ολοκληρώσουν, κατά τη λήξη της προθεσμίας υποβολής αιτήσεων, την πλήρη τριετή θητεία πριν από την ηλικία συνταξιοδότησής τους. Για τους (τις) έκτακτους(-ες) υπαλλήλους της Ευρωπαϊκής Ένωσης, η ηλικία συνταξιοδότησης ορίζεται ως το τέλος του μήνα κατά τον οποίο ο (η) υπάλληλος συμπληρώνει το 66ο έτος της ηλικίας του (της) [βλέπε άρθρο 47 του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης (4)].

Ανεξαρτησία και δήλωση συμφερόντων

Πριν από την ανάληψη των καθηκόντων του (της) ο (η) εκτελεστικός(-ή) διευθυντής(-ρια) θα κληθεί να υποβάλει δήλωση δέσμευσης ότι θα ενεργεί με αμεροληψία για το δημόσιο συμφέρον, καθώς και δήλωση σχετικά με οποιαδήποτε συμφέροντά του (της) τα οποία ενδέχεται να θεωρηθούν ότι θίγουν την ανεξαρτησία του (της).

Επιλογή και διορισμός

Η παρούσα διαδικασία διοργανώνεται υπό την ευθύνη της Ευρωπαϊκής Επιτροπής, σύμφωνα με τις διατάξεις του άρθρου 9 του παραρτήματος I του κανονισμού για την ίδρυση της κοινής επιχείρησης Clean Sky 2.

Ο (Η) εκτελεστικός(-ή) διευθυντής(-ρια) θα διοριστεί από το διοικητικό συμβούλιο της ΚΕ Clean Sky 2 ύστερα από πρόταση της Ευρωπαϊκής Επιτροπής.

Η Ευρωπαϊκή Επιτροπή θα συγκροτήσει επιτροπή προεπιλογής η οποία θα αναλύσει όλες τις αιτήσεις και θα προσδιορίσει ορισμένους(-ες) υποψηφίους(-ες) που διαθέτουν τα καλύτερα προφίλ με βάση τα κριτήρια επιλογής που αναφέρονται ανωτέρω. Οι συγκεκριμένοι(-ες) υποψήφιοι(-ες) ενδέχεται να κληθούν σε συνέντευξη ενώπιον της επιτροπής προεπιλογής.

Μετά τις εν λόγω συνεντεύξεις η επιτροπή προεπιλογής θα συντάξει το πόρισμά της και θα προτείνει κατάλογο υποψηφίων για περαιτέρω συνεντεύξεις στη συμβουλευτική επιτροπή διορισμών (ΣΕΔ) της Ευρωπαϊκής Επιτροπής. Η συμβουλευτική επιτροπή διορισμών (ΣΕΔ), λαμβάνοντας υπόψη τα συμπεράσματα της επιτροπής προεπιλογής, θα αποφασίσει σχετικά με τους (τις) υποψηφίους(-ες) που θα πρέπει να κληθούν σε συνέντευξη.

Οι υποψήφιοι(-ες) που θα κληθούν σε συνέντευξη με τη ΣΕΔ θα πρέπει να συμμετάσχουν σε ολοήμερη αξιολόγηση διοικητικών ικανοτήτων σε κέντρο αξιολόγησης το οποίο διαχειρίζονται εξωτερικοί σύμβουλοι ανθρώπινων πόρων. Λαμβάνοντας υπόψη τα αποτελέσματα της συνέντευξης και τα πορίσματα της έκθεσης του κέντρου αξιολόγησης, η ΣΕΔ θα καταρτίσει βραχύ κατάλογο υποψηφίων τους (τις) οποίους(-ες) θεωρεί κατάλληλους(-ες) για την άσκηση των καθηκόντων εκτελεστικού(-ής) διευθυντή(-ριας).

Οι υποψήφιοι(-ες) που θα προεπιλεγούν από τη ΣΕΔ θα κληθούν σε συνέντευξη από τον (την) αρμόδιο(-α) Επίτροπο [ή τους (τις) αρμόδιους(-ες) Επιτρόπους]. Ακολούθως, η Ευρωπαϊκή Επιτροπή θα εγκρίνει κατάλογο των καταλληλότερων υποψηφίων, ο οποίος θα υποβληθεί στο διοικητικό συμβούλιο της ΚΕ Clean Sky 2. Το διοικητικό συμβούλιο μπορεί να καλέσει σε συνέντευξη τους (τις) επικρατέστερους(-ες) υποψηφίους(-ες). Στη συνέχεια θα διορίσει τον (την) εκτελεστικό(-ή) διευθυντή(-ρια). Η ένταξη στον κατάλογο των επικρατέστερων υποψηφίων τον οποίο θα καταρτίσει η Ευρωπαϊκή Επιτροπή δεν εξασφαλίζει διορισμό.

Οι υποψήφιοι(-ες) ενδέχεται να κληθούν και σε άλλες συνεντεύξεις και/ή δοκιμασίες πέραν εκείνων που αναφέρονται ανωτέρω.

Για λειτουργικούς λόγους και για να ολοκληρωθεί η διαδικασία επιλογής το ταχύτερο δυνατόν, προς το συμφέρον τόσο των υποψηφίων όσο και της Επιτροπής, η διαδικασία επιλογής θα πραγματοποιηθεί αποκλειστικά στην αγγλική και/ή στη γαλλική γλώσσα (5).

Ισότητα ευκαιριών

Η κοινή επιχείρηση Clean Sky 2, ως οργανισμός της Ευρωπαϊκής Ένωσης, εφαρμόζει πολιτική ίσων ευκαιριών και απαγόρευσης των διακρίσεων, σύμφωνα με το άρθρο 1δ του κανονισμού υπηρεσιακής κατάστασης.

Όροι εργασίας και απασχόλησης

Ο (Η) εκτελεστικός(-ή) διευθυντής(-ρια) θα διοριστεί από το διοικητικό συμβούλιο ως έκτακτος(-η) υπάλληλος στον βαθμό AD 14, σύμφωνα με το άρθρο 2 στοιχείο α) του καθεστώτος που εφαρμόζεται στο λοιπό προσωπικό της Ευρωπαϊκής Ένωσης, για περίοδο τριών ετών. Έπειτα από αξιολόγηση των επιδόσεων του (της) εκτελεστικού(-ής) διευθυντή(-ριας), το διοικητικό συμβούλιο μπορεί να παρατείνει τη θητεία του (της) μία φορά και για περίοδο που δεν υπερβαίνει τα πέντε έτη, όπως προβλέπεται στο άρθρο 9 του παραρτήματος I του κανονισμού για τη σύσταση της κοινής επιχείρησης Clean Sky 2.

Επισημαίνεται στους (στις) υποψηφίους(-ες) ότι, σύμφωνα με το καθεστώς που εφαρμόζεται στο λοιπό προσωπικό, κάθε νέο μέλος του προσωπικού πρέπει να ολοκληρώσει επιτυχώς δοκιμαστική περίοδο 9 μηνών.

Ο τόπος υπηρεσίας είναι οι Βρυξέλλες, όπου εδρεύει η κοινή επιχείρηση.

Διαδικασία υποβολής αίτησης

Πριν υποβάλετε την αίτησή σας, θα πρέπει να ελέγξετε προσεκτικά αν πληροίτε όλα τα κριτήρια επιλεξιμότητας (βλέπε σημείο «Απαραίτητα προσόντα των υποψηφίων»), ιδίως όσον αφορά τα είδη των απαιτούμενων διπλωμάτων/πτυχίων και την επαγγελματική πείρα, καθώς και τις γλωσσικές ικανότητες. Οι υποψήφιοι(-ες) που δεν πληρούν κάποιο από τα εν λόγω κριτήρια επιλεξιμότητας αποκλείονται αυτόματα από τη διαδικασία επιλογής.

Εάν επιθυμείτε να υποβάλετε αίτηση, πρέπει να εγγραφείτε ηλεκτρονικά στον ακόλουθο δικτυακό τόπο:

https://ec.europa.eu/dgs/human-resources/seniormanagementvacancies/

και να ακολουθήσετε τις οδηγίες που αφορούν τα διάφορα στάδια της διαδικασίας.

Οι υποψήφιοι(-ες) πρέπει να διαθέτουν έγκυρη διεύθυνση ηλεκτρονικού ταχυδρομείου. Η διεύθυνση αυτή θα χρησιμοποιηθεί για την επιβεβαίωση της εγγραφής σας, καθώς και για την επικοινωνία μαζί σας κατά τα διάφορα στάδια της διαδικασίας επιλογής. Ως εκ τούτου, παρακαλείστε να ενημερώνετε την Ευρωπαϊκή Επιτροπή σχετικά με οποιαδήποτε αλλαγή της ηλεκτρονικής σας διεύθυνσης.

Για τη συμπλήρωση της αίτησης υποψηφιότητας απαιτείται η τηλεφόρτωση βιογραφικού σημειώματος σε μορφότυπο PDF και η σύνταξη, ηλεκτρονικά, επιστολής εκδήλωσης ενδιαφέροντος (έως 8 000 χαρακτήρες). Για λειτουργικούς λόγους και προκειμένου να ολοκληρωθεί η διαδικασία επιλογής το συντομότερο δυνατόν, προς το συμφέρον των υποψηφίων καθώς και του θεσμικού οργάνου, τόσο το βιογραφικό σημείωμα όσο και η επιστολή εκδήλωσης ενδιαφέροντος θα πρέπει να συνταχθούν αποκλειστικά στην αγγλική, γαλλική ή γερμανική γλώσσα.

Αφού ολοκληρώσετε τη διαδικασία ηλεκτρονικής εγγραφής, θα λάβετε ηλεκτρονικό μήνυμα που επιβεβαιώνει ότι η αίτησή σας καταχωρίστηκε. Το μήνυμα θα περιλαμβάνει επίσης έναν αριθμό εγγραφής, που θα είναι ο αριθμός αναφοράς σας για όλα τα θέματα που αφορούν την αίτησή σας. Αν δεν λάβετε μήνυμα επιβεβαίωσης, αυτό σημαίνει ότι η εγγραφή σας δεν έχει καταχωριστεί!

Επισημαίνεται ότι δεν μπορείτε να παρακολουθείτε την πορεία της αίτησής σας ηλεκτρονικά. Θα ενημερώνεστε απευθείας από την Ευρωπαϊκή Επιτροπή όσον αφορά την πορεία της αίτησής σας.

Αν ένας (μία) υποψήφιος(-α) πάσχει από κάποια αναπηρία που δεν του (της) επιτρέπει να εγγραφεί ηλεκτρονικά, μπορεί να υποβάλει την αίτησή του (της) (βιογραφικό σημείωμα και επιστολή εκδήλωσης ενδιαφέροντος) σε έντυπη μορφή και να την αποστείλει με συστημένη επιστολή στην ακόλουθη διεύθυνση: European Commission, Directorate-General for Human Resources and Security, Unit for Senior Management and CCA, SC11 8/59, 1049 Bruxelles/Brussel, BELGIQUE/BELGIË, αναφέροντας σαφώς την ένδειξη: Vacancy for the function of Executive Director of the Clean Sky 2 Joint Undertaking (COM/2017/20019). Η επιστολή θα πρέπει να ταχυδρομηθεί το αργότερο μέχρι την καταληκτική ημερομηνία εγγραφής. Κάθε μεταγενέστερη επικοινωνία ανάμεσα σε εσάς και την Επιτροπή θα γίνεται ταχυδρομικώς. Στην περίπτωση αυτή, θα πρέπει να επισυνάψετε στην αίτηση βεβαίωση επίσημου οργανισμού που να πιστοποιεί την αναπηρία σας. Θα πρέπει επίσης να περιγράψετε, σε χωριστό φύλλο, τυχόν διευθετήσεις που θεωρείτε ότι χρειάζονται προκειμένου να διευκολυνθεί η συμμετοχή σας στη διαδικασία επιλογής.

Εάν χρειάζεστε περισσότερες πληροφορίες και/ή αντιμετωπίζετε τεχνικά προβλήματα, παρακαλούμε να στείλετε ηλεκτρονικό μήνυμα στη διεύθυνση:

HR-SM-VACANCIES@ec.europa.eu

Καταληκτική ημερομηνία

Η προθεσμία εγγραφής λήγει στις 13 Ιουνίου 2017, στις 12.00 το μεσημέρι, ώρα Βρυξελλών. Μετά την παρέλευση αυτού του χρονικού ορίου δεν θα υπάρχει πλέον δυνατότητα ηλεκτρονικής εγγραφής.

Η έγκαιρη ηλεκτρονική εγγραφή αποτελεί δική σας ευθύνη. Σας συνιστούμε ιδιαίτερα να μην περιμένετε μέχρι τις τελευταίες ημέρες για να εγγραφείτε, δεδομένου ότι τυχόν μεγάλος φόρτος κίνησης διαδικτυακών δεδομένων ή τυχόν πρόβλημα στη σύνδεση με το διαδίκτυο μπορεί να προκαλέσει διακοπή της διαδικασίας ηλεκτρονικής εγγραφής πριν από την ολοκλήρωσή της και να σας αναγκάσει να επαναλάβετε όλη τη διαδικασία. Μετά τη λήξη της προθεσμίας εγγραφής δεν είναι πλέον δυνατή η εισαγωγή στοιχείων. Οι εκπρόθεσμες αιτήσεις εγγραφής δεν γίνονται δεκτές.

Σημαντική πληροφορία για τους (τις) υποψηφίους(-ες)

Υπενθυμίζεται στους (στις) υποψήφιους(-ες) ότι οι εργασίες των επιτροπών επιλογής είναι απόρρητες. Απαγορεύεται στους (στις) υποψηφίους(-ες) ή σε οποιουσδήποτε τρίτους που ενεργούν εξ ονόματός τους να έρθουν σε απευθείας ή έμμεση επαφή με μέλη των εν λόγω επιτροπών.

Προστασία δεδομένων προσωπικού χαρακτήρα

Η Επιτροπή και η ΚΕ Clean Sky 2 μεριμνούν ώστε τα δεδομένα προσωπικού χαρακτήρα των υποψηφίων να εξετάζονται όπως απαιτείται από τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (6). Η μέριμνα αυτή αφορά ιδίως την εμπιστευτικότητα και την ασφάλεια της επεξεργασίας των εν λόγω δεδομένων.

---

(1)  ΕΕ L 169 της 7.6.2014, σ. 77.

(2)  Στο βιογραφικό τους σημείωμα οι υποψήφιοι(-ες) θα πρέπει να αναφέρουν τουλάχιστον για τα εν λόγω πέντε έτη κατά τα οποία απέκτησαν πείρα σε ανώτερη διευθυντική θέση: 1) τον τίτλο και τα ασκούμενα καθήκοντα σε διευθυντικές θέσεις· 2) τον αριθμό υπαλλήλων τους (τις) οποίους(-ες) διοικούσαν· 3) τα μεγέθη των υπό διαχείριση προϋπολογισμών· 4) τον αριθμό των ανώτερων και κατώτερων βαθμίδων ιεραρχίας· και 5) τον αριθμό των ομότιμων στην ίδια βαθμίδα ιεραρχίας.

(3)  http://ec.europa.eu/education/official-languages-eu-0_el

(4)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:EL:PDF

(5)  Η επιτροπή επιλογής θα διασφαλίσει ότι δεν θα δοθεί οποιοδήποτε αδικαιολόγητο πλεονέκτημα σε υποψηφίους(-ες) οι οποίοι(-ες) έχουν ως μητρική μία από αυτές τις γλώσσες.

(6)  ΕΕ L 8 της 12.1.2001, σ. 1.

---